न्यायियों की किताब में,
गिदोन ने ईश्वर से पूछा कि युद्ध के लिए अपने आदमी कैसे चुने।
परम पिता ने गिदोन से कहा कि आदमियों को नदी किनारे ले जाकर उन्हें पानी पीने दे।
जो आदमी पेट के बल लेटकर कुत्तों की तरह पानी पीते, वे उसके काबिल नहीं थे।
गिदोन ने ग़ौर किया
कि कुछ आदमी घुटनों के बल पानी पीते हुए क्षितिज पर अपनी आँखें गड़ाए थे,
हाथ में भाला लिए हुए।
हालाँकि उनकी गिनती कम थी,
उसे उन्हीं सैनिकों की ज़रूरत थी।
बंदूक की नोंक ऊपर।
तैयार हो। निशाना साधो। दागो।
पीछे हो।
तैयार हो। निशाना साधो। दागो।
इन्सिर्लिक हवाई अड्डा दो हफ़्ते पहले
एल्फ़ा, सब घेरा बनाओ।
केमिकल काहानी को पकड़ने की इजाज़त मिल गई।
अरे, वाह!
वह सीरिया वापस आ गया है। सूचना मिली है कि एक और हमला करने वाला है।
रुको, डॉनी कहाँ है?
क्लीनिक में आईवी लगी है। उसे सिरदर्द हो रहा है।
सिरदर्द?
दौड़ने के कारण कमज़ोर हो गया।
दौड़ने के कारण नहीं।
उसे इलेक्ट्रोलाइट दे रहा हूँ। ठीक हो जाएगा।
वह घबरा रहा है क्योंकि उसकी बीवी को बच्चा होने को है।
बूज़र का बच्चा!
हाँ। भाड़ में जाओ, लेक्रोन।
एक छोटा बूज़र होना गर्व की बात होगी।
भले ही उसकी लंबाई पाँच फुट दो हुई।
कमीने हो। पाँच फुट तीन।
अच्छा, दोस्तो। बकवास बंद करो।
डॉनी, कैसा लग रहा है?
एक शिकारी भेड़िए की तरह, सर।
ठीक है। तो चलो, शिकार करते हैं।
अच्छा, लड़को।
हम एक स्थानीय जालदार जहाज़ से वहाँ जाएँगे, तट से 800 मीटर दूर।
फिर पूर्व में लक्ष्य की ओर तैरकर जाएँगे।
रात 0232 में ज्वार-भाटा होगा।
भूमध्यसागर सीरियाई तट से 5 किलोमीटर दूर
अंधेरी रात होगी। चंद्रमा की रोशनी बस 14 प्रतिशत होगी।
जानकारी के अनुसार वे सुरंग
ठोस चूने की चट्टानों के बीस या तीस फुट नीचे हैं।
अगर मैं बाज़ी लगाता, तो अंतरदलीय संचार चुनता,
हम आगे नहीं बढ़ेंगे।
संदेश देने का बढ़िया तरीका है कि प्रवेश से और राह में आने वाले
हर मोड़ पर सुराग छोड़ते रहो।
एक बार खोह के प्रवेश बिंदु पर पहुँचने पर संचार फिर से चालू हो जाएगा।
इन नक्शों पर विश्वास कर सकते हैं, जनाब?
सीरियाई लोकतांत्रिक सेना ने एक स्थानीय सिपाही दिया
जो परिसर के नीचे की सुरंगों में खेलकर बड़ा हुआ।
उसके लिए यह ज़ाती मामला है।
काहानी के उसके परिवार को विषैली गैस से मारा। वह साथ जाएगा।
समझ गया।
पाँच किलोमीटर दूर, जनाब।
दोस्तो, चलो जहाज़ के तख़्त पर चलते हैं।
इलाका ठीक है, चीफ़। आपका आंकलन?
काहानी पर निगरानी रखी गई है।
तो मुझे लगता है कि उस परिसर में उसके कुछ पहरेदार होंगे।
कोई गड़बड़ हुई, तो दस मिनट दूर रेंजर प्रतिक्रिया के लिए तैयार रहेंगे।
योजना ठोस है, जनाब।
मैं सहमत हूँ।
हम शांत रहेंगे। अंदर और बाहर। कोई जान नहीं पाएगा कि हम वहाँ थे।
जैसा जानते हो, ब्रावो पलटन आ चुकी है।
कॉक्स ने हमें पीछे हटने का विकल्प दिया है, यह उन्हें सौंप देने को कहा।
मैंने कहा कि हम यहाँ हाथ पर हाथ धरकर बैठने नहीं आए।
और वह कमीना हमारा शिकार है। हम एल्फ़ा दल हैं।
-आपने सही कहा। -बिल्कुल सही कहा।
अच्छा। बढ़िया।
नज़र लक्ष्य पर रखो, लड़को।
कोशिश ज़ाया न हो।
चलो।
आगे बढ़ो।
लेक्रोन, फ़्लेचर, संचार बनाए रखना।
-ठीक। -बढ़िया, ठीक है।
प्रवेश बिंदु, 60 फुट दूर।
सर, ज़ीक थक रहा है।
रुको! अब ईओडी की बारी। संचार बंद करो!
सफ़ेद रोशनी चालू करो।
भूस्खलन होने वाला है, जनाब।
यह खोह कभी भी ढह सकती है।
बाहर ख़बर भेजो। उन्हें बताओ कि प्रवेश बिंदु तक नहीं पहुँच पाएँगे।
हाँ, जनाब।
दुश्मन! दुश्मन, प्रवेश बिंदु पर!
क्या हो रहा है?
पीछे से भारी गोलीबारी। उन्हें मदद चाहिए!
उनके विरुद्ध एक फ़ायरिंग दल जुटाना होगा।
-समझ गया। -आगे बढ़ो!
लेक्रोन, क्या दिख रहा है?
लेक्रोन, ज़रा बचाकर!
धत्! लेक्रोन को गोली लगी!
चलो, चलो!
आगे बढ़ो! चलो!
रुको!
धमाके से बचो!
बार्न्स, उस कमीने को मार डालो!
उन्हें भून डालो!
रास्ता साफ़ है!
इन आदमियों को उठाओ! फ़ौरन बाहर ले चलो!
आ रहे हैं! उसे नीचे रखो!
वापस खोह में जाओ! इसी वक़्त! जाओ!
उन्हें वापस लाओ!
बाएँ जाओ! बाईं तरफ़ सीसीपी है!
आगे बढ़ रहा हूँ!
बार्न्स! सफ़ाया करो!
चलो। मैंने तुम्हें थाम रखा है, भाई!
-आख़िरी आदमी! -आख़िरी आदमी! हाँ!
मुझे दोगे? चलो!
सर, क्यूआरएफ़ को जल्दी बुलाना होगा।
ए! अपने आदमी को शांत करो! हमारे हताहतों की स्थिति, रैल?
दो सैनिक लड़ते हुए मारे गए, बार्न्स आखिरी साँसें ले रहा है।
सुनो, भाई! ए! मेरी बात सुनो।
मैं तुम्हें यहाँ से बाहर निकालूँगा। तुम्हारे साथ हूँ, भाई।
-मैलरी को गोली लगी! -हमला जारी है, बॉस!
बूज़र! मेरे पीछे! संचार भेजना होगा।
क्यूआरएफ़ को ख़बर करनी होगी! चलो!
क्राओली! इसे प्रवेश बिंदु पर ले जाओ! चलो!
चलते रहो!
ट्रिप वायर। उसके ऊपर से जाओ। यहाँ पर।
-बचाकर! -वह कहाँ है?
-बचाकर। ट्रिप वायर, पाँव बचाकर! -वह कहाँ है?
क्राओली, नज़र घोड़े पर रखो। बताओ वहाँ क्या है! अभी!
हाँ, कर रहा हूँ।
वहाँ क्या है, बूज़र?
यहाँ एक निकास है।
संचार ऊपर ले जाओ, क्यूआरएफ़ को ख़बर करो!
दोबारा, फ़ौज संपर्क में है। कई नौसैनिक मारे गए हैं। क्यूआरएफ़ भेजो। ओवर।
नहीं! पीछे आओ।
उस सिपाही को रोको!
ओए, पिकासो। मुझे दिखाओगी भी कि क्या बना रही हो?
यह क्या था?
वह ठीक तो हो जाएगी, पापा?
पापा!
लूसी!
डॉनी। तुम ठीक तो हो? डॉनी?
उठो, रीस, चलो!
रीस! उठो!
चलो भी, यार! उठो!
कोर्टीज़, मैं तुम्हारी ओर आ रहा हूँ!
कोर्टीज़!
मेरे पीछे!
गोलीबारी रोको!
-गोलीबारी रोको! नीला! -रीस!
-मुझसे बात करो, कोर्टीज़! -गिनती?
भाई, तुम्हें क्या हो गया?
आओ। चलो, आगे बढ़ो।
बचाव हेलिकॉप्टर आ रहा है! मेरी जगह से हटो!
-मुझे दो देना! -कोर्टीज़, चलो!
-उठो! -ऊपर आओ!
-ऊपर चलो, आओ। -हमें तुम्हें बाहर निकालना होगा!
-चलो। -जल्दी करो! यहाँ से निकलते हैं!
-धमाके से बचो। -उन पर गोलियों की बौछार करो!
चलो! इन्हें सहारा देते हैं!
जनाब! आपको हेलिकॉप्टर में जाना होगा!
अपने आदमियों की गिनती चाहिए!
समझता हूँ। आपको इस स्थान से जाना होगा!
जवानों को तट से निकालो!
आप आख़िरी बचे हैं। मैं वादा करता हूँ!
कोई इसकी टाँग को दबाओ!
मुझे नब्ज़ नहीं मिल रही।
कोर्टीज़! नज़रें मुझ पर रखो! मुझे देखो!
कोर्टीज़! आँखें खोलो!
मेरे साथ रहो, भाई।
-ख़ून का बहना रोको। -मेरे साथ रहो।
-दबाव बढ़ाओ। -चलो भी, भाई।
हैलो?
श्रीमती रीस?
आपके सेवा सदस्य आपसे बात करने का इंतज़ार कर रहे हैं।
जेम्स?
-लॉरन? तुम बोल रही हो? -जेम्स, भगवान का शुक्र है!
वे पूरी रात परिवारों को फ़ोन करते रहे।
क्या हुआ? मुझसे बात करो।
अच्छी ख़बर नहीं है। वे…
सब मारे गए। वे सब मारे गए।
बस मैं और बूज़र बचे हैं। बाकी सबके सब…
बाकी कोई बच नहीं पाया।
बहुत बुरी स्थिति है।
अच्छा।
तुमसे प्यार है।
बस… बस घर लौट आओ।
मैं यहाँ तुम्हारा इंतज़ार कर रही हूँ। ठीक है?
एनसीआईएस से विशेष एजेंट रॉबर्ट ब्रिंगर हूँ।
इन्सिर्लिक वायुसेना अड्डे पर विशेष एजेंट डैनियल स्टब्स के साथ
सील टीम सेवन के लेफ्टिनेंट कमांडर जेम्स रीस का साक्षात्कार लेने आया हूँ,
मिशन संख्या 6-4-4, ओडिन्स स्वोर्ड के बारे में।
कमांडर, आप अपने मिशन के विवरण को संक्षेप में बता सकते हैं?
हमें एसडीएफ़ की सहायता और डॉ. जहान काहानी व उसके जैविक हथियारों की
जानकारी को पकड़ने का दायित्व मिला था।
-दो हफ़्ते पहले गुप्त सूचना मिली थी। -किससे?
तबरी मूसा। अलेप्पो के बाहर हथियारों का विक्रेता।
उच्च एसडीएफ़ सूत्र।
आपने इस ऑपरेशन पर किस विशेषज्ञ की मदद ली…
कमांडर विलियम कॉक्स।
कोई संदेह की बात?
नहीं। मूसा की जानकारी हमें पुख्ता रही है।
पिछले दो सालों में काहानी को दो बार मारने का मौका दिया।
क्यूआरएफ़ को परिसर में काहानी का कोई संकेत मिला?
नहीं।
ऑडियो रिकार्ड के अनुसार, आपने चार किलोमीटर अंदर जाने पर संचार बंद कर दिया। क्यों?
प्रति उपाय, प्रवेश बिंदु के पास आईईडी थी।
संचार बंद करना आम प्रक्रिया है। उसके वहाँ होने का कोई संकेत था?
इसमें दिखाएँगे कि आईईडी कहाँ पर थे?
-क्यूआरएफ़ को चलनशील लैब मिला। -मुद्दे पर रहते हैं।
आईईडी की अवस्थिति बताएँगे?
यहाँ पर।
केवल आईईडी थे, कुछ भी असाधारण नहीं था।
वे हथियारबंद समर्थक थे जो घात लगाए बैठे थे।
वे जानते थे कि हम आ रहे हैं।
कमांडर, ऑपरेशन के दौरान आपने कब ग़ौर किया कि…
विशेष युद्ध संचालक द्वितीय श्रेणी, डॉनी मिचेल की तबियत ख़राब थी?
माफ़ करना, क्या?
एसओ-दो मिचेल। आपकी फ़ौज के सबसे नौजवान सदस्य,
ऑपरेशन के दौरान उनकी तबियत ख़राब हुई थी,
जिसके बाद उन्होंने विस्फोट किया।
सज्जनो।
आपको एक बात समझनी होगी।
इस वक़्त बारह फ़ौजी ताबूत में घर लौट रहे हैं।
मुझसे डॉनी मिचेल के बारे में सवाल पूछना चाहते हो?
वह एसडीएफ़ जवान जो डर गया था। डॉनी नहीं।
-मिशन के रिकार्ड में डॉनी मिचेल है। -वह नहीं था। मैं वहाँ था।
-वह डॉनी नहीं था। -शांत, कमांडर।
वही बता रहे हैं जो हम जानते हैं।
बहुत शोर हो रहा है, बूज़र। बहुत ज़्यादा शोर।
रामिरेज़, डॉनी को मदद चाहिए!
डॉनी! शांत हो जाओ!
कमबख़्त गोलियाँ!
डॉनी! यह क्या चल रहा…
ऐसा नहीं हुआ था।
मैंने इसमें से कुछ भी नहीं कहा।
शायद साक्षात्कार के लिए अभी जल्दी है।
-नौसेना चाहती थी कि हम… -नौसेना मत कहना।
समझे? तुम नौसैनिक नहीं हो। बेकार पुलिस वाले हो।
मुझे पता है कि वहाँ क्या हुआ था।
वह जगह विस्फोटक और हथियारबंद समर्थकों से भरी थी,
और हमारे एसडीएफ़ जवान ने आपा खो दिया।
मुझसे बात करो, डॉनी।
-बहुत शोर है! -तुम्हारे पास क्या है?
-शांत हो जाओ, डॉनी! -यहाँ बहुत शोर है।
डॉनी! मुझे देखो। मैं तुम्हें यहाँ से निकालूँगा, भाई। तुम्हारे साथ हूँ!
मैं तुम्हारे साथ हूँ।
पूरा ऑडियो यही इशारा करता है कि मिचेल ने ही विस्फोटक दागा था।
प्लीज़, आराम से सोचिए, ध्यान से रिकार्ड देखिए।
फिर बताइए कि बयान को बदलना चाहेंगे या नहीं।
कमांडर, तुम्हारा हाल इतना बुरा नहीं है। सब मद्देनज़र रखते हुए।
बेशक नहीं होगा, डॉक्टर। ज़रा इसे देखो।
मेरे आदमी कड़ी मुश्किलों को सहने के लिए बने हैं।
वैसे कैसा महसूस कर रहे हो, कमांडर।
आँखों का धुँधलापन, सिरदर्द या भूलने की समस्या?
भूलने की समस्या?
मस्तिष्क पर आघात से, शारीरिक ज़ख्म जल्द भर जाते हैं।
तंत्रिका पथ में ज़्यादा समय लग सकता है।
उसमें दुख और शोक जोड़ दो तो…
ये लक्षण महसूस हो रहे हैं, रीस?
नहीं, जनाब। नहीं…
कुछ और जाँच हैं जो हम कर सकते हैं।
अगर हो सके, तो मैं वे बाल्बोआ में कराना चाहूँगा।
मैं यहाँ पर एमआरआई की सलाह दूँगा।
हाँ। ख़ैर, मेरे आदमी घर लौट चुके हैं।
मैं उनके परिवारों के पास जाना चाहूँगा।
जब तक सफ़र की मनाही न हो, मुझे रीस के जाने से कोई एतराज़ नहीं।
एक बार यह देश लौट गया तो वहाँ वॉरकॉम संभाल लेगा।
ठीक है, कमांडर।
पर दोबारा जाँच होने तक, आराम करना।
बहुत सारा आराम। शराब मत पीना।
काहानी को ढूँढ़ निकालेंगे।
वह मिल गया, तो उसकी खाल उधेड़ूँगा।
बिल्कुल सही।
डॉनी होता तो वह यही करता। वह 23 साल का लड़का खूँखार था।
डॉनी के नाम।
भाईचारा अमर रहे।
एक व्हिस्की मिलेगी, नीट?
किसके नाम जाम टकरा रहे हैं?
तुम ठेकेदार हो या कोई संवाददाता?
तुम्हारी कलाई पर लगी मुहर। वे सैनिकों को यहाँ नहीं आने देते।
तुमने कभी कोई नियम नहीं तोड़ा?
मैं वहाँ एक वायु-सैनिक के साथ गई थी।
उसने मुझे बताया कि कल रात एक जहाज़ बारह सील सैनिक लेकर लौटा था।
कोई कलर गार्ड नहीं। कोई श्रद्धांजलि नहीं।
बहुत ख़ूब। तुम पत्रकार हो।
केटी बरेनेक, वोल्टस्ट्रीम न्यूज़।
-अगला जाम मेरी तरफ़ से, कमांडर। -मैं ख़ुद ख़रीद लूँगा, शुक्रिया।
मैं सील टीम पर लिखती हूँ।
विशेष संचालन दल पर हमारी निर्भरता पर लिखा था…
हाँ। मैंने पढ़ा था।
कमांडर, लोगों को अब भी परवाह है कि यहाँ क्या होता है।
बारह सील शहीद हुए और किसी अधिकारी ने एक बयान तक नहीं दिया?
वे क्या छुपा रहे हैं?
जो भी ढूँढ़ रही हो, वह तुम्हें मुझसे या बूज़र से नहीं मिलेगा।
बूज़र कौन है?
मैं जानकारी नहीं देता, मिस बरेनेक।
ख़ासकर उनको जो मेरे काम की आलोचना करते हैं।
मैं तुम्हारे काम की नहीं, तुम्हें दिए गए भार की आलोचना करती हूँ।
तुम्हारे प्रयास के लिए।
धीरे-धीरे सब ठीक हो जाएगा, बॉस।
रीस! उठो!
रीस, उठो!
रीस! उठो!
कमांडर।
सब लोग जहाज़ से उतर गए, जनाब। आपको काफ़ी बार जगाने की कोशिश की।
नॉर्थ आइलैंड नौसेना हवाई अड्डा कोरोनाडो, सीए
यह मत कहना कि टैक्सी बुला रहे हो।
उड़ती हुई ख़बर मिली कि तुम आज रात आ रहे हो। तो, मैंने सोचा…
अरे, यार।
शुक्रिया, बेन।
-आओ तुम्हें घर ले चलें, भाई। -हाँ।
कुछ देर गाड़ी में घूमें? मन हल्का कर लूँगा?
मुझे बताओगे कि क्या हुआ था?
तुम्हें कितना पता है? मुझे लगा कि एजेंसी ने…
एजेंसी ने घंटा नहीं बताया।
वहाँ जानकारी निकलवाना बहुत मुश्किल है।
यह जानते हो।
वह एक जाल था।
क्या मतलब है?
किसी ने काहानी पर ग़लत सूचना देकर हमें वहाँ बुलाया।
ईरानियों ने।
हो सकता है। शायद रूसियों ने। असद भी हो सकता है।
धत् तेरे की।
हमारे सिग्नल को बदलने की क्षमता किसके पास है?
क्या मतलब है? खलल डालने की?
हमारा डिजिटल रिकार्ड बदलने की। आवाजें बदलना, वीडियो पर चेहरे बदलना।
भाई, यह तो…
इसमें तो बहुत ऊँचे स्तर की विद्युत युद्ध वाली क्षमता चाहिए।
भगवान के जितनी शक्तिशाली ताक़त।
मैं फ़ारस भवन में कुछ लोगों को जानता हूँ, कुछ फ़ोन कर सकता हूँ।
देखते हैं पता लगाने लायक़ कुछ है या नहीं। वहीं से शुरू करेंगे।
बहुत हो गया, अब थूक दो।
-अभी ख़त्म नहीं हुआ। -सोने का समय हो गया है।
कोई है?
पापा!
हैलो, जान।
आप घर आ गए।
बिल्कुल सही। मैं घर आ गया।
मम्मी कह रही थीं कि आप कल तक घर आएँगे
-पर मुझे पता था कि आज आ जाएँगे। -हाँ?
ज़रा देखो तो। कितनी लंबी हो गई हो।
मेरे कमरे के लिए नए तकिए और टेडी बेयर आए हैं।
-मुझे आपको दिखाने हैं। -ठीक है।
मुझे एक और बढ़िया ख़्याल आया था। मुझे एक पालतू कुत्ता चाहिए।
ठीक है।
लूसी, तुम जाकर बिस्तर में लेटो
और पापा कुछ देर में तुम्हें कंबल उढ़ाने आएँगे।
-मैं तुम्हारे पास आ जाऊँगा। -जाओ।
अंदर जाओ।
ठीक है, मैं तुमसे अंदर मिलता हूँ।
अच्छा। चलो तुम्हें कंबल उढ़ाया जाए। अच्छा हुआ कि तुमने इंतज़ार किया। शुक्रिया।
आप ठीक तो हैं?
हाँ। मैं ठीक हूँ।
आपको दर्द हो रहा है?
नहीं। गहरी चोट नहीं है।
पक्का?
हाँ। पक्का। मैं ठीक हूँ।
मेरे जाने के बाद से क्या पढ़ रही हो?
द गर्ल हू ड्रैंक द मून।
जादुई शक्तियों के बारे में है।
आप पढ़कर सुनाना चाहेंगे?
पापा बहुत थक गए हैं। तो इन्हें सोने जाना चाहिए, ठीक है?
इन्हें नहाने की भी ज़रूरत है, क्योंकि बहुत बदबू मार रहे हैं।
ठीक है।
वह क्या है, नया चित्र?
वाह, तुम तो और कमाल होती जा रही हो, बिट्टो। यह देखो।
मेरा परिवार
यह तुमने बनाया?
-यह आपके जाने से पहले बनाया था, पापा। -मैंने पहले कभी नहीं देखा।
मैंने आपको दिखाया था।
आपको पसंद भी आया था।
आप बहुत मज़ाकिया हैं।
मैं मज़ाक कर रहा हूँ। हमेशा मज़ाक करता रहा हूँ।
मेरी छोटी गुड़िया को हँसाने के लिए कुछ भी।
-गुड नाइट। -आपसे प्यार है।
तुमसे प्यार है।
ठीक है।
मुझे पता होता तो तुम्हें लेने आ जाती।
कोई बात नहीं। बेन आ गया था।
पता है, उन्होंने मुझे बस इतना बताया कि तुम्हारे सिर पर चोट लगी थी
और कुछ दिन घर पर रहना होगा।
तुम्हें अपनी जाँच करानी चाहिए, जेम्स। मैं मुलाकात तय कर दूँगी।
मैं ठीक हूँ।
-रामिरेज़! रुको! तुम्हारी ओर आ रहा हूँ। -दीवार की ओर!
रीस! चलो भी, यार! उठो!
आपका क्या ख़्याल है, पापा?
पापा!
जेम्स?
क्या?
मैं कह रही थी, मम्मी और मैंने पहले दिन का प्लान बना लिया।
क्यों न पापा को पहले यह बताओ कि हमने कौन सी नई चीज़ करना सीखा है?
आपके जाने के बाद, मम्मी और मैंने खड़े होकर पैडल बोर्डिंग की।
वह सर्फ़िग और समंदर में कश्ती चलाने का मिश्रण है।
बहुत मज़ेदार है।
और पापा से पूछ सकते हैं कि क्या वह हमारे साथ चलना चाहेंगे।
आप चलेंगे, पापा? आपको ज़रूर मज़ा आएगा।
पिछली बार जब मैंने सर्फ़िग की…
तो काफ़ी बुरा हाल हो गया था। याद है?
यह आसान है। हम सुबह-सुबह ला योला कोव से शुरुआत करेंगे,
तब लहरें नहीं होतीं, तो हम समतल पानी पर होंगे।
बढ़िया प्लान है। हम चलेंगे।
हम खड़े होकर पैडल बोर्डिंग करेंगे।
बढ़िया। मज़ा आएगा।
ठीक है।
विश्व प्रसिद्ध दालचीनी रोल। क्या इन्हें खाएँ?
वह… वह लो… बहुत गर्म है!
हे भगवान!
-आप ठीक तो हैं? -मैं ठीक हूँ। मुझे माफ़ करना।
मुझे अपने बारे में बताओ…
वॉरकॉम से फ़ोन आया है।
रीस बोल रहा हूँ।
नहीं, सर। यह नामुमकिन है।
जी, सर। मैं फ़ौरन पहुँचता हूँ।
मुझे यह आज ही मेरी मेज़ पर चाहिए। कल नहीं, आज। मुझे जाना होगा।
-रीस। -कप्तान, बूज़र कहाँ है?
माफ़ करना। शव-परीक्षक लाश ले गया। बैठक का इंतज़ार है।
करीब 30 मिनट में होगी। रीस, मैं तुम्हारे साथ रहूँगा।
कमांडर रीस। विशेष एजेंट होल्डर, एनसीआईएस।
-जनाब… -हटो।
मुझे आपसे कुछ सवाल पूछने होंगे पेटी ऑफ़िसर विकर्स की…
मनोदशा को लेकर।
मैं कल ही उस बंदे के साथ था। और वह ठीक था।
ऐसा हो ही नहीं सकता कि वह ख़ुद को गोली मारे।
-माफ़ कीजिए। कल? -हाँ।
हम इन्सिर्लिक से एक साथ घर लौटे थे। और तब वह ठीक था।
कमांडर।
यह नहीं…
यह मुमकिन नहीं है। विकर्स ने दो दिन पहले ख़ुद को गोली मारी।
नहीं, माफ़ करना, तुम बिल्कुल ग़लत हो।
-ए, पता है क्या? थोड़ा साँस लो। -इनसे कहो!
कमांडर अभी जंग से लौटे हैं।
हाँ। विकर्स के साथ। कल।
ठीक है।
पीओ-एक विकर्स आपके सैनिकों के शव के साथ दो दिन पहले लौटा था।
उस रात, उसने ख़ुदकुशी कर ली।
पड़ोसियों को आज सुबह लाश मिली।
कोरोनाडो पुलिस घटनास्थल पर सबसे पहले पहुँची थी।
मुझे बहुत अफ़सोस है, कमांडर।
सब ठीक हो जाएगा, बॉस।
धीरे-धीरे सब ठीक हो जाएगा।
रीस।
हमें यह आज करने की ज़रूरत नहीं है। तुम थोड़ा समय ले सकते हो।
-मैं समय लेता, अगर इंतज़ार कर पाता। -ठीक है।
ऑपरेशन से संबंधित गुप्त सूचना पर तुम्हारी चिंता को मानते हैं।
चलो।
पुश-अप्स, तैयार?
तैयार!
-एक! -एक!
-दो! -दो!
जनाब, मुझे विश्वास है कि यह एल्फ़ा पलटन पर एक नियोजित हमला था।
मेरी फ़ौज 2018 से काहानी का पीछा कर रही थी,
जिस दौरान उसकी कुड्स सेना के दो लफ़्टिनेंट मार गिराए।
किसी ने अलेप्पो में मेरे आदमी को ग़लत जानकारी दी।
यह एक जाल था।
सोकॉम और सीआईए मूसा को ढूँढ़ रहे हैं,
सीरिया के सभी ऑपरेशन ठप्प कर दिए गए हैं,
पर मुझे यह जानना है कि उस ऑपरेशन के दौरान क्या हुआ था?
जनाब?
ख़ैर, तुम ही अकेले चश्मदीद गवाह बचे हो।
पर इस फ़ाइल में जो है उसका तुक नहीं बनता।
इसका तुक बनता है।
एक बार यह समझ आ जाए कि किसी ने ऑडियो रिकार्ड में हेरफेर की है।
स्पष्ट करना चाहूँगा। तुम्हारा यह मानना है?
कि एक एसडीएफ़ जवान ने घबराकर आईईडी विस्फोटित कर दी।
-एसओ-दो मिचेल ने नहीं? -हाँ।
हाँ, जनाब, मैं अपने बयान पर कायम हूँ।
अगर मैं सही हूँ, तो जवानों को वहाँ काम नहीं करने दे सकते,
जबतक पता न लगा लें कि किसके पास वह तकनीक है,
किसके पास यह हरकत करने की क्षमता है और कौन हमें फँसाना चाहता है।
मुझे बताओ कि पेटी ऑफ़िसर विकर्स के घर पर क्या हुआ था।
एनसीआईएस के अनुसार, तुमने विकर्स की मौत के समय पर सवाल उठाया था।
मैंने यह सवाल उठाया था, जनाब, कि बूज़र ख़ुदकुशी क्यों करता।
पर, हाँ, मुझे अभी समय का ज़्यादा ध्यान नहीं है।
मिशन के दौरान कमांडर के सिर पर गहरी चोट लगी थी।
उसी के नतीजे से जूझ रहे हैं।
और क्या इन "नतीजों" की वजह से
तुम्हारी ऑपरेशन की याददाश्त प्रभावित हुई?
ऐसे ऑपरेशन को भुला पाना नामुमकिन है।
नहीं, जनाब।
देखो, रीस,
मैं तुम्हारी प्रतिबद्धता की सराहना करता हूँ।
एक स्नाइपर के रूप में भर्ती होने के बाद ट्रूप कमांडर बनना
छोटी-मोटी बात नहीं है। और 40 साल में, अब भी रणभूमि में जाते हो।
पर तुम्हें अपना हाल सुधारना होगा।
गैरिसन में हो तो दाढ़ी बनाकर जाना।
हमें लोगों के लिए एक मिसाल कायम करनी होगी।
ख़ासकर अब।
जी, जनाब।
हमें सूचित किया गया है कि पलटन के हर सील को
मरणोपरांत सिल्वर स्टार दिया जाएगा, विकर्स को मिलाकर।
चलो, लड़कियो!
स्वयं रक्षा सचिव अंतिम संस्कार के लिए आने वाली हैं।
मुझे यकीन है कि उनके परिवार आभारी होंगे।
पुष्टि हो चुकी है, जनाब?
-किसकी? मेडल की? -बूज़र की मौत की वजह की।
मैंने शव-परीक्षक से दोबारा पूछा।
उन्होंने पुष्टि की कि ख़ुद गोली मारी थी। नौ मिलीमीटर की।
माफ़ कीजिए, जनाब।
उसने अपनी टीम पिस्तौल से गोली मारी?
वह उसकी अपनी सिग थी।
शायद पलटन का दिया तोहफ़ा था?
रीस, क्या तुम पक्का उनके अंतिम संस्कार में जाना चाहते हो?
हम तुम्हारी ग़ैरमौजूदगी की कोई वजह दे देंगे।
मैं वहाँ रहूँगा, जनाब।
तूफ़ान आने वाला है।
अगर बात नहीं करना चाहते, तो मत करो,
बस वहाँ बैठे मुझे पाल लगाते हुए देखते रहो। वह भी ठीक है।
इस गोली में कुछ अजीब दिख रहा है?
क्या?
इसका कैलिबर।
मुझे मेरी सिग पसंद है।
बूज़र की मनपसंद पिस्तौल थी एक ख़ास बनाई गई 1911-45।
उसे टीम की नौ मिलीमीटर की पिस्तौल से नफ़रत थी। बहुत नफ़रत।
हम हमेशा उनके गुणों पर बहस करते।
नौ मिलीमीटर बनाम 45।
ज़्यादा बारूद वाली पिस्तौल चाहिए
या दमदार बनाने के लिए ज़्यादा सीसे वाली?
विदेश में, वह हमेशा 45 चलाता था।
कहता कि कोई चीज़ तबाह करनी है, तो पूरी तरह करो।
उसमें छेद मत करो, तलवारबाज़ी के मुकाबले में छुरी लेकर मत आओ।
मैं नहीं मानता, यार। बूज़र ख़ुद को सिग से हरगिज़ गोली नहीं मार सकता था।
हरगिज़ नहीं।
जिसने भी हमें फँसाया…
वे भले ही नकली सबूत लगाएँ, पर बूज़र की नकल नहीं कर सकते।
कोरोनाडो में कुड्स के गुप्तचर सील सैनिकों को मार रहे हैं?
तुम मुझसे यही कह रहे हो।
कोई तो मार रहा है।
मैं देख सकता हूँ?
"भाईचारा अमर रहे।"
बिल्कुल सही।
मुझे सील टीम की याद आती है, यार।
शायद बूज़र ने संदेश भेजने के लिए टीम की पिस्तौल इस्तेमाल की।
उसका अलविदा कहने का तरीका।
हो सकता है।
पता है, क्यों न तुम, लॉर और लूस इस सप्ताहांत के लिए यह नाव ले जाओ,
दूर क्षितिज तक समंदर की यात्रा करो?
नाव से मार्को के फ़ार्म पर जाओ।
थोड़ा साँस लो।
लगता है मैं पागल हो रहा हूँ?
नहीं।
मुझे यह लगता है कि तुम्हें काफ़ी ज़बरदस्त सदमा लगा है।
फिर भी, मैं तुम्हारा भाई हूँ।
और अगर तुम्हें लगता है कि कोई गड़बड़ है, कुछ भी अजीब है तो…
मुझे फ़ोन करना।
मुझे पता है।
बहुत अच्छे। अच्छा, एक और बीयर।
वोल्टस्ट्रीम ने प्रभावी पत्रकार केटी बरेनेक को नियुक्त किया
भूले-बिसरे जवान : अमेरिका के विशेष संचालक
केटी बरेनेक से संपर्क करें
जब हम इन्सिर्लिक में मिले थे, तो क्या मैं अकेला था?
क्या मैं अकेला था?
हम आपसे जो मांगते हैं वह सही नहीं है।
और मैं आप सबके बलिदान की कद्र करती हूँ।
आज, यह देश आपके साथ शोक मना रहा है
और शुक्रिया करता है,
इस समुदाय के एक प्रिय सदस्य का सम्मान करते हुए।
सिल्वर स्टार पाने वाले,
पेटी ऑफ़िसर प्रथम श्रेणी विक्टर रामिरेज़।
तैयार। आगे।
बंदूक की नोंक ऊपर।
तैयार हो। निशाना साधो। दागो।
पीछे हटो। सही।
तैयार हो। निशाना साधो। दागो।
संयुक्त राज्य नौसेना विशेष युद्ध कमान
केमिकल हथियारों ईरान से जोड़े गए
आज, यह देश आपके साथ शोक मना रहा है…
इराक़
…और शुक्रिया करता है, इस समुदाय के एक प्रिय सदस्य का सम्मान करते हुए।
सिल्वर स्टार पाने वाले,
विशेष युद्ध संचालक द्वितीय श्रेणी,
डॉनल्ड मिचेल।
तैयार हो। निशाना साधो। दागो।
कोई संदेश नहीं मिला
हम आपसे जो मांगते हैं वह सही नहीं है
और मैं आप सबके बलिदान की कद्र करती हूँ।
आज, हम श्रद्धांजलि अर्पित करते हैं सिल्वर स्टार पाने वाले,
पेटी ऑफ़िसर अर्नेस्ट "बूज़र" विकर्स को।
-कमांडर रीस। -मैडम।
श्रीमती रीस। एडमिरल की पत्नी ने मुझे आपके बारे में सब बताया।
कह रही थी आपने इन जवानों को स्थानीय दौड़ में हराया है।
मैं वह ज़रूर देखना चाहूँगी।
शुक्रिया, सचिव महोदया।
आपसे पति से बात कर सकती हूँ?
बेशक।
मैं पक्की राजनेता नहीं हूँ।
दो-टूक बात करती हूँ और जो मन आए करती हूँ, प्रेस और जनता जाएँ भाड़ में।
जी, मैडम।
तो, तुम मेरी यह बात समझोगी कि तुम्हें और इन परिवारों को
इससे उबरने के लिए जो भी मदद चाहिए, वह की जाएगी।
शुक्रिया, मैडम।
नेवी क्रॉस के लिए तुम्हारा नाम दूँगी।
-नहीं, मैं उसका हकदार नहीं। -हाँ, तुम हो।
रेंजर्स ने बताया कि तुम सुरंगों से निकल नहीं रहे थे।
अपने आदमियों की मदद करने पर आमादा थे।
और वापस रणभूमि में जाने वाले सील सैनिकों को यह साबित करेगा
कि हम हर सूरत में हमारे जवानों के साथ खड़े हैं।
मैडम, सील सैनिक तैनात किए जा रहे हैं?
ख़ुफ़िया विफलता का पता लगाने के लिए सारे ऑपरेशन रोक दिए गए थे।
तुम्हारा आदमी मूसा मिल गया।
उसके भेजे में गोली का छेद था, और जेब में कुड्स सेना के दिए नोट।
मैं काहानी के अगले कदम पर ध्यान दे रहा हूँ। मैं वहाँ रहना चाहूँगा…
जब वह हमारे हाथ लगेगा।
काहानी के मरने पर, तुम्हें सबसे पहले बताया जाएगा।
तुम्हारे पास बीस के नोट हैं?
जेम्स।
दाई को देने के लिए नक़द है?
ठीक है, तो हम उसे…
-जीपे कर देंगे। -अंतिम संस्कार खाली था।
मैलरी की पत्नी भी नहीं आई। मतलब,
बूज़र इससे बेहतर का हक़दार था।
तुमने क्लिनिक फ़ोन करके एमआरआई के लिए समय लिया?
जेम्स?
मैं अब बेहतर हूँ।
जेम्स।
हम यह समय मिलकर पार कर लेंगे, ठीक है?
मैं ठीक हूँ, जान।
मैं ठीक हूँ।
क्या? क्या हुआ?
वहाँ ग्रे रंग की गाड़ी दिख रही है? वहाँ पर है, बस खड़ी हुई है।
अंतिम संस्कार पर भी थी और हमारा पीछा किया।
-तुम्हें यकीन है? -हाँ।
अंदर जाओ। लूसी को लेकर आओ।
-हाथ ऊपर! -हे भगवान!
मुझे माफ़ कर दें, कमांडर।
मैं टीम्स से दूर आपसे मिलना चाहती थी।
आपके लिए कुछ चाय वगैरह ले आऊँ?
कुछ और दमदार होगा?
एक बोतल खुली रखी है…
-रहने दो, यह जल्दी हो जाएगा। -कोई नहीं, रहने दीजिए।
शुक्रिया। पहले जो हुआ उसके लिए माफ़ी चाहूँगी।
लूसी को सुलाने जाती हूँ।
हाँ।
ख़ैर, काफ़ी डरावना अनुभव था।
पिछले 18 महीने सैन्य अड्डों और चौकियों के बीच बिताए,
आज तक किसी ने मुझ पर बंदूक नहीं तानी।
फिर भी, मुझे ख़ुशी है आपने संपर्क किया।
पिछले दो सालों से, आपकी फ़ौज ने बारी-बारी से
छह महीने की तैनाती और प्रशिक्षण किया है।
यह मैदान में 67 फ़ीसदी कम समय…
ऑपटेम्पो रेशियो के बारे में बात नहीं करनी।
जब हम इन्सिर्लिक में मिले तो मेरे साथ कौन था?
नहीं, पर आपने मुझसे यह नहीं पूछा था, है न?
इन शब्दों में तो नहीं।
आपके दोस्त की मौत के बारे में पता किया। पीओ-एक विकर्स। "बूज़र"?
पुलिस रिपोर्ट की एक प्रति निकलवाई।
यह उसका मृत्यु प्रमाणपत्र है।
इसकी तारीख़ देखिए।
जिस दिन मैं आपसे मिली थी, वह तब तक यहाँ कोरोनाडो में मर चुका था।
मैंने फ़ौज की तैनाती का ज़िक्र किया क्योंकि अगर ज़्यादा काम और थकावट
आपके आदमियों की मौत का कारण थी, तो वह आपकी ग़लती नहीं है।
पर लोगों को ज़िम्मेदार ठहराना ज़रूरी…
तुम जा सकती हो।
पता है आप मुझे दुश्मन समझते हैं, पर मुझे सच की परवाह है।
अगर आपकी टूटी व्यवस्था ने आपको और जवानों को ख़तरे में डाला…
आपके वक़्त के लिए शुक्रिया, मिस बरेनेक। यहाँ आने के लिए शुक्रिया।
ठीक है, मैं अगले हफ़्ते तक शहर में हूँ।
तो, अगर इरादा बदल जाए…
शुक्रिया।
हम काहानी को ढूँढ़ निकालेंगे।
वह मिल गया, तो उसकी खाल उधेड़ूँगा।
भाईचारा अमर रहे।
एलसीडीआर जेम्स रीस
मुझे लगता है उस मिशन पर मुझे कुछ हो गया था।
मुझे क्लिनिक में फ़ोन करना होगा।
-जानते हो एंग्रम क्या होता है? -नहीं जानता।
मस्तिष्क शोध की "अंतिम कामना" है।
यादों का संकेतीकरण करने का भौतिक पथ।
यह स्वस्थ स्मरण का दृश्य है,
जिसमें हर याद अलग नक्शा होती है।
पर जब हमारे स्मृति पथ में गड़बड़ हो जाती है,
तो भ्रम जैसी चीज़ें पैदा होती हैं।
पुरानी यादें नई यादों से उलझ जाती हैं।
तो, एक साल पुरानी याद ऐसी लगती है जैसे कल की बात हो।
-दिमाग़ फ़र्क नहीं बता पाता। -सिर की चोट के कारण ऐसा हो सकता है?
हो सकता है। तुम्हारी इजाज़त से, हम करीब से देखना चाहेंगे।
स्कैन तुम्हारे मस्तिष्क का विस्तृत नक्शा देगा।
एक घंटे से कम वक़्त लगेगा। ख़त्म होने पर हम आ जाएँगे।
लगभग शुरू होने वाला है, जेम्स।
ठीक है।
बहुत अच्छा कर रहे हो, जेम्स। आराम करो।
स्कैन का अगला और सबसे लंबा चरण शुरू होने वाला है।
रामिरेज़, मिचेल को मदद चाहिए।
-बहुत शोर है। -डॉनी। करीब मत जाओ।
-बहुत ज़्यादा शोर है, रैम! -नहीं, हम कर लेंगे…
डॉनी!
-नहीं। -ए।
डॉनी!
नहीं!
डॉनी, नहीं!
सब ठीक है, डॉक्टर?
तुमने बूज़र को इसी तरह मारा था?
बुज़दिलों की तरह।
एलसीडीआर जेम्स रीस
यह लॉरन रीस का नंबर है। घंटी के बाद अपना संदेश छोड़ें।
लॉर, मैं बोल रहा हूँ। वह सच था।
उन्होंने मुझे मारने की कोशिश की। मेरी बंदूक से।
लूसी को लेकर फ़ौरन घर से निकलो। सुरक्षित जगह पहुँचकर फ़ोन करो।
चलो! हटो!
-यह 9-1-1 है, आपकी आपात स्थिति? -कमांडर जेम्स रीस बोल रहा हूँ।
आपको 423 केमन स्ट्रीट पर गश्ती दल भेजना होगा।
दोहराता हूँ, 423 केमन स्ट्रीट।
नहीं।
मुझे माफ़ कर दो।
संवाद अनुवादक श्रुति शुक्ला
रचनात्मक पर्यवेक्षक अशोक बक्षी